


Z A P I S N I K
32.  sjednice Vijeća Gradske četvrti Donja Dubrava,
održane 30. siječnja 2024.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Trpimir Majcan, Mladen Cetinja, Petar Atanasoski, Antun Bošnjaković Igor Božić, Mira Božić, Ivan Forgač, Adriano Friganović, Nikola Horvatić, Tomislav Ivanek, Alin Kavur, Ankica Penava Pejčinović, Hrvoje Tomić i Ivan Totić.
Nenazočan član Vijeća: Darijen Belec
Nazočni djelatnici Službe za MS, civilnu zaštitu i sigurnost: 
Marija Nakić – voditeljica Područnog odsjeka Donja Dubrava i Snježana Pehar - stručni referent za rad tijela mjesne samouprave. 
Predsjednik utvrđuje da je sjednici nazočno 14 članova Vijeća te ono može pravovaljano odlučivati. Otvara 32. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik prethodne sjednice. Budući da primjedbi nije bilo, nakon provedenog glasovanja utvrđuje da je zapisnik 31. sjednice jednoglasno prihvaćen.
Potom pita članove Vijeća imaju li prijedloge za dopunu dnevnog reda. Kako prijedloga nije bilo, nakon provedenog glasovanja utvrđuje da je jednoglasno usvojen

DNEVNI RED:

1. Prijedlog zaključka o prijenosu obveza iz Plana komunalnih aktivnosti Gradske četvrti Donja Dubrava u 2023. na teret Gradskog ureda za mjesnu samoupravu, promet, civilnu zaštitu i sigurnost
· predlagatelj: predsjednik Vijeća
2. Prijedlog programa rada Vijeća Gradske četvrti Donja Dubrava za 2024.
· predlagatelj: predsjednik Vijeća
3. Prijedlog zaključka o produljenju ugovora o zakupu prostora za rad Mjesnog odbora     
Resnički gaj 
· predlagatelj: predsjednik Vijeća
4. Prijedlog Plana potreba za aktivnostima, programima i projektima unapređenja kvalitete života građana Gradske četvrti Donja Dubrava u 2024.
· predlagatelj: predsjednik Vijeća
5. Prijedlog zaključka o prijedlogu postave prometnog znaka „zabrana zaustavljanja i parkiranja“ na nogostupu u I. Trnavi kod spoja s II. Trnavom
· predlagatelj: predsjednik Vijeća
6. Prijedlog zaključka o prijedlogu jednosmjerne regulacije prometa u ulici I. Senjski odvojak
· predlagatelj: predsjednik Vijeća
7. Prijedlog zaključka o prijedlogu rješavanja regulacije prometa i parkiranja u Kraljevčanskoj ulici
· predlagatelj: predsjednik Vijeća
8. Prijedlog zaključka o prijedlogu postave zaštitnih stupića između ulica I. Čulinec i Ul. II. gardijske brigade „Gromovi“
· predlagatelj: predsjednik Vijeća
9. Prijedlog zaključka o prijedlogu postave prometnog znaka „zabrana parkiranja“ s dodatnom pločom “osim za djelatnike i korisnike OŠ Retkovec“
· predlagatelj: predsjednik Vijeća
10. Prijedlog zaključka o očitovanju o uklanjanju zelenila na k.č.br. 561/8 k.o. Resnik
· predlagatelj: predsjednik Vijeća
11. Pitanja, prijedlozi i obavijesti


Ad 1 - Prijedlog zaključka o prijenosu obveza iz Plana komunalnih aktivnosti Gradske četvrti Donja Dubrava u 2023. na teret Gradskog ureda za mjesnu samoupravu, promet, civilnu zaštitu i sigurnost
Predsjednik pojašnjava da će Grad preuzeti na sebe obvezu plaćanja akcija koje nisu realizirane u prošloj godini, pet akcija pod stavkom „Javnoprometne površine“ i četiri akcije pod stavkom „Dječja igrališta i zelene površine“ u ukupnom iznosu od 309.740,21 €. Napominje da je projektant završio svoj posao za Sopničku, zatražena je građevinska dozvola, a gradnja će biti vjerojatno u dvije faze.
Potpredsjednik izvješćuje da jebio na sastanku u Gradu i rečeno je da je pročelnik dao rok projektantu za dovršenje projekta za sportski centar u Sopničkoj inače će suradnja biti prekinuta. Pohvaljuje nadležne u Gradu da se napokon krene u izgradnju jednog lijepog sportskog objekta.
Vijeće jednoglasno donosi

ZAKLJUČAK
o prijenosu obveza iz Plana komunalnih aktivnosti
Gradske četvrti Donja Dubrava u 2023. na teret Gradskog ureda za mjesnu 
samoupravu, promet, civilnu zaštitu i sigurnost
(Tekst Zaključka priložen je ovom zapisniku i njegov je sastavni dio)


Ad 2 - Prijedlog programa rada Vijeća Gradske četvrti Donja Dubrava za 2024.
Predsjednik otvara raspravu o Prijedlogu programa rada Vijeća za ovu godinu.
Bez rasprave Vijeće jednoglasno donosi

PROGRAM RADA
VIJEĆA GRADSKE ČETVRTI
DONJA DUBRAVA ZA 2024. GODINU
(Tekst Programa rada priložen je ovom zapisniku i njegov je sastavni dio)


Ad 3 - Prijedlog zaključka o produljenju ugovora o zakupu prostora za rad Mjesnog odbora  Resnički gaj 
Predsjednik napominje da je potrebno produljenje ugovora o zakupu prostora za rad MO Resnički gaj. Otvara raspravu.
Bez rasprave Vijeće jednoglasno donosi

   Z A K L J U Č A K
o produljenju ugovora o zakupu prostora za rad 
Mjesnog odbora Resnički gaj

1. Podržava se Zaključak o produljenju ugovora o zakupu poslovnog prostora, KLASA: 024-08/24-003/157; URBROJ: 251-13-11-4/006-24-4 donesen na  33. sjednici Vijeća Mjesnog odbora Resnički gaj, 22. siječnja 2024.
1. Vijeće predlaže nadležnom Gradskom uredu da se za potrebe rada Vijeća Mjesnog odbora Resnički gaj produlji ugovor o zakupu poslovnog prostora sa Jagicom Antolović, Čulinečka cesta 230, ukupne površine 32m², po cijeni zakupa u mjesečnom iznosu od 292,00 eura (s uključenim PDV-om i svim troškovima režijskog održavanja). Produljenje ugovora predlaže se na godinu dana, od 1. ožujka 2024. do 1. ožujka 2025. godine. 
1. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad 4 - Prijedlog Plana potreba za aktivnostima, programima i projektima unapređenja kvalitete života građana Gradske četvrti Donja Dubrava u 2024.
Predsjednik otvara raspravu o Prijedlogu Plana potreba…uz napomenu da su predložene aktivnosti i programi koji su se održavali i prijašnjih godina, a za ovu godinu se predlaže uvrštenje Festivala Stari plac i Dani otvorenih vrata DVD-a Dubrava.
U raspravi sudjeluju A. Kavur, A. Penava-Pejčinović, M. Božić, A. Bošnjaković, H. Tomić, A. Friganović i I. Totić.
Predsjednik na traženje A. Kavura daje stanku od 5 min. sjednica se nastavlja u 16,35 sati.
A. Kavur predlaže izostavljanje iz Prijedloga Plana Festivala Stari plac i da se ta sredstva preusmjere na Otvorena vrata DVD-a Dubrava.
Predsjednik daje na glasovanje prijedlog A. Kavura te nakon provedenog glasovanja utvrđuje da s 2 glasa „za“ i 11 gasova „protiv“ prijedlog nije prihvaćen.
Potom daje na glasovanje Prijedlog Plana potreba za aktivnostima, programima i projektima unapređenja kvalitete života građana Gradske četvrti Donja Dubrava u 2024. kakav su članovi Vijeća primili uz poziv. Nakon provedenog glasovanja utvrđuje da je sa 13 glasova „za“ i 1 glasom „protiv“ donesen

PLAN
potreba za aktivnostima, programima i projektima unapređenja kvalitete 
života građana Gradske četvrti Donja Dubrava u 2024.
(Tekst Plana priložen je ovom zapisniku i njegov je sastavni dio)


Ad 5 - Prijedlog zaključka o prijedlogu postave prometnog znaka „zabrana zaustavljanja i parkiranja“ na nogostupu u I. Trnavi kod spoja s II. Trnavom
Predsjednik otvara raspravu o Prijedlogu zaključka uz napomenu da je prijedlog dalo Vijeće Mjesnog odbora Trnava.
Bez rasprave Vijeće jednoglasno donosi

Z A K L J U Č A K 
o prijedlogu postave prometnog znaka „zabrana zaustavljanja 
i parkiranja“ na nogostupu u I. Trnavi kod spoja s II. Trnavom

1. Razmotren je Zaključak Vijeća Mjesnog odbora Trnava kojim se predlaže postava prometnog znaka „zabrana zaustavljanja i parkiranja“ na nogostupu u I. Trnavi kod spoja s II. Trnavom.
1. Prijedlog se smatra opravdanim jer parkirani automobili na predmetnoj lokaciji onemogućuju nesmetan promet i ugrožavaju sigurnost vozača i pješaka te se nadležnom Gradskom uredu predlaže da izvrši očevid, utvrdi opravdanost zahtjeva, donese pripadajuće rješenje i Vijeće obavijesti o učinjenom. 
1. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.


Ad 6 - Prijedlog zaključka o prijedlogu jednosmjerne regulacije prometa u ulici I. Senjski odvojak
Predsjednik otvara raspravu o Prijedlogu zaključka.
Bez rasprave Vijeće jednoglasno donosi

Z A K L J U Č A K 
o prijedlogu jednosmjerne regulacije prometa 
u ulici I. Senjski odvojak

1. Razmotren je Zaključak Vijeća Mjesnog odbora Trnava donesen na 30. sjednici, 23. studenoga 2023. kojim se smatra opravdanim zahtjev građanina Horvat Krešimira za uspostavu jednosmjerne regulacije prometa u ulici I. Senjski odvojak.
2. Vijeće predlaže nadležnom Gradskom uredu da utvrdi opravdanost zahtjeva navedenog pod točkom 1. kako bi se mogle dostaviti  suglasnosti stanovnika predmetne i okolnih ulica.
3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.


Ad 7 - Prijedlog zaključka o prijedlogu rješavanja regulacije prometa i parkiranja u Kraljevčanskoj ulici
Predsjednik otvara raspravu o Prijedlogu zaključka.
Bez rasprave Vijeće jednoglasno donosi

Z A K L J U Č A K 
o prijedlogu rješavanja regulacije prometa i parkiranja 
u Kraljevčanskoj ulici

1. Razmotren je Zaključak Vijeća Mjesnog odbora Donja Dubrava i predstavka stanara Kraljevčanske ulice kojom stanari predlažu jednosmjernu regulaciju prometa i iscrtavanje parkirnih mjesta.
2. Vijeće predlaže nadležnom Gradskom uredu da izvrši očevid, utvrdi opravdanost zahtjeva stanara Kraljevčanske ulice i Vijeće obavijesti o učinjenom. 
3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.


Ad 8 - Prijedlog zaključka o prijedlogu postave zaštitnih stupića između ulica I. Čulinec i Ul. II. gardijske brigade „Gromovi“
Predsjednik otvara raspravu o Prijedlogu zaključka.
Bez rasprave Vijeće jednoglasno donosi

Z A K L J U Č A K 
o prijedlogu postave zaštitnih stupića u između ulica I. Čulinec i
Ul. II. gardijske brigade Gromovi
1. Razmotren je Zaključak  Vijeća Mjesnog odbora Čulinec donesen na 32. sjednici 12. prosinca 2023. kojim se predlaže postava zaštitnih stupića na prolazu između ulica I. Čulinec i Ul. II. gardijske brigade Gromovi.
2. Vijeće prijedlog smatra opravdanim budući da se prolaz (spoj) između ulica I. Čulinec i Ul. II. gardijske brigade Gromovi, koji nije predviđen za prometovanje, za vrijeme prometnih gužvi, koristi za brži izlaz i ulaz na Ul. II. gardijske brigade Gromovi što predstavlja opasnost za sve sudionike u prometu.
3. Nadležnom Gradskom uredu predlaže se po izvršenom očevidu utvrdi opravdanost zahtjeva, donese pripadajuće rješenje i Vijeće obavijesti o učinjenom. 
4. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje. 


Ad 9 - Prijedlog zaključka o prijedlogu postave prometnog znaka „zabrana parkiranja“ s dodatnom pločom “osim za djelatnike i korisnike OŠ Retkovec“
Predsjednik otvara raspravu o Prijedlogu zaključka o postavljanju prometnog znaka 2zabrana parkiranja“ na parkiralištu u Aleji javora, između ulaza u Osnovnu školu Retkovec i Ulice breza što je ponovno tražilo Vijeće Mjesnog odbora Novi Retkovec. 
U raspravi sudjeluju H. Tomić i M. Božić.
Predsjednik podsjeća da je Vijeće već na 25. sjednici donijelo Zaključak  kojim je, zbog neadekvatnog korištenja predmetnog parkirališta, predložilo Sektoru za promet postavljanje znaka s vremenskim ograničenjem parkiranja na cca pola sata, isključivo za potrebe škole. Na Zaključak se nadležni Gradski ured očitovao da je predmetna površina dio katastra zelenila, odnosno ne postoje regularno uspostavljena parkirališna mjesta. Stoga predlaže da se ne traži postavljanje prometnog znaka „zabrana parkiranja“ jer to neće biti moguće, već da se Sektoru za promet predloži izrada projektne dokumentacije za izgradnju regularnog parkirališta.
Nakon provedenog glasovanja Vijeće jednoglasno donosi

Z A K L J U Č A K 
o prijedlogu izrade projektne dokumentacije
za izgradnju parkirališta ispred OŠ Retkovec, Aleja javora 2

1. Razmotren je Zaključak Vijeća Mjesnog odbora Novi Retkovec, donesen na 30. sjednici, 21. studenoga 2023., kojim se predlaže postavljanje prometnog znaka „zabrana parkiranja“ s dodatnom pločom „osim za djelatnike i korisnike OŠ Retkovec“ na parkiralištu ispred škole u Aleji javora 2.
2. Vijeće je već ranije, na 25. sjednici, 5. srpnja 2023., temeljem Zaključka Vijeća Mjesnog odbora Novi Retkovec, donijelo Zaključak o neadekvatnom korištenju parkirališta u Aleji javora, od Osnovne škole Retkovec do Ulice breza i prijedlogu postave prometnog znaka te je na predmetni Zaključak zaprimilo očitovanje Gradskog ureda za obnovu, izgradnju, prostorno uređenje, graditeljstvo, komunalne poslove i promet Klasa: 340-08/23-002/993, Urbroj: 251-10-41-2/003-23-2 od 25. srpnja 2023. U očitovanju Gradskog ureda navodi se da je predmetna površina ispred Osnovne škole Retkovec u službenoj karti „Geoportal Grada Zagreba“ zavedena kao sastavni dio „katastra zelenila“ i da „na predmetnom segmentu, u profilu predmetnog nogostupa/travnih kocki-betonskog opločnika u Aleji javora ne postoje regularno uspostavljena (obilježena) parkirališna mjesta“, a time je, sukladno Zakonu o sigurnosti prometa na cestama, zaustavljanje i parkiranje na predmetnom mjestu nepropisno i zabranjeno bez posebnog obilježavanja te kažnjivo po nevedenom Zakonu.
3. Vijeće, slijedom navedenog pod točkom 2. ovog Zaključka i zbog potrebe da se uspostavi regularno parkiralište predlaže pokretanje potrebnih radnji za izradu projektne dokumentacije za izgradnju parkirališta ispred Osnovne škole Retkovec, na dijelu k.č.br. 8592/1 k.o. Dubrava, između ulaza u dvorište Osnovne škole i Ulice breza.
4. Ovaj Zaključak dostavlja se Gradskom uredu mjesnu samoupravu, promet, civilnu zaštitu i sigurnost, Sektoru za promet.


Ad 10 - Prijedlog zaključka o očitovanju o uklanjanju zelenila na k.č.br. 561/8 k.o. Resnik
Predsjednik otvara raspravu o Prijedlogu zaključka.
U raspravi sudjeluje A. Bošnjaković. 
Nakon provedenog glasovanja Vijeće uz 11 glasova „za“, 2 glasa „protiv“ i jednim „suzdržanim“ glasom donosi

Z A K L J U Č A K 
o očitovanju o uklanjanju zelenila na k.č.br. 561/8 k.o. Resnik

1. Razmotren je Zaključak  Vijeća Mjesnog odbora Čulinec donesen na 32. sjednici 12. prosinca 2023. kojim se Vijeće očitovalo na dopis Gradskog ureda za obnovu, izgradnju, prostorno uređenje, graditeljstvo i komunalne poslove, Odsjeka za zelene površine Klasa: 363-02/23-13/500 od 21. studenoga 2023.
2. Vijeće, temeljem Zaključka Vijeća Mjesnog odbora Čulinec, predlaže uklanjanje stabla uz objekt g. Omanović Adnana, a protivi se uklanjanju ostalog grmlja i raslinja. Predlaže se također, ukoliko je moguće, presadnja stabla na travnatu plohu istočno od površine s antitraumatskom podlogom i spravama za igru ili sadnja nove sadnice na predmetnu površinu.
3. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove, Odsjeku za zelene površine, na daljnje postupanje.


Ad 11 - Pitanja, prijedlozi i obavijesti
Predsjednik izvješćuje članove Vijeća da su primili obavijesti i očitovanja na zaključke prethodnih sjednica, između ostalog i odgovor Odbora za imenovanje naselja, ulica i trgova u svezi Zaključka Vijeća o prijedlogu preimenovanja Čaglinske ulice u Ulicu Pavla Spudića.
A. Penava Pejčinović napominje da je na mail Gradske četvrti poslala vijećničko pitanje u svezi nepropisnog parkiranja u Vinodolskoj ulici te traži da se uputi nadležnima.
H. Tomić smatra da bi se budući ŠRC u Sopničkoj mogao imenovati po branitelju Pavlu Spudiću.
A. Bošnjaković smatra da bi se prostor igrališta u Vinodolskoj, ukoliko ga Grad otkupi, mogao imenovati.
M. Božić predlaže zemljište preko puta Područnog ureda koje je gradsko i gdje bi se mogla postaviti klupa i spomen ploča. 
A. Penava Pejčinović ističe da je većina stanovnika Čaglinske ulice bila protiv preimenovanja jer ih se nije prethodno pitalo. U buduće treba voditi računa da se predlaže imenovanje neimenovanih površina ili da se u slučaju predlaganja preimenovanja neke ulice prethodno zatraži suglasnost stanovnika te ulice.
I. Totić predlaže da se u jednom od Mjesnih odbora, npr. u Trnavi napravi bista Pavlu Spudiću.
N. Horvatić napominje da je želja majke da se imenuje neka površina na području gdje je živio i radio, kretao se. Smatra da to ne bi trebalo biti u Trnavi ili u Čulincu.
Predsjednik napominje da bi se po Pavlu Spudiću mogla imenovati šetnica u Branimirovoj koja će se raditi ove godine.

I. Totić upozorava da je na igralištu u Štefanovečkoj potrgan gol te postoji opasnost za djecu i traži da se to popravi.
Budući da više nije bilo pitanja i prijedloga, predsjednik zaključuje sjednicu u 17,50 sati. 

KLASA: 024-08/24-002/39	
URBROJ: 251-13-11-4/005-24-2
[bookmark: _GoBack]Zagreb, 30. siječnja 2024.

Zapisnik sastavila:
Snježana Pehar
Predsjednik
Vijeća Gradske četvrti
  Donja Dubrava
                                                                                                     Trpimir Majcan, prof., v.r.



	
Izvješće o glasanju na 32. sjednici VGČ D.Dubrava  - 30. siječnja 2024.

